Tveir nemendur við Fjölbrautaskóla Vesturlands á Akranesi hrepptu á dögunum þriðja sætið í landskeppni ungra vísindamanna . Í byrjun febrúar fóru sérfræðingar á vegum Háskóla Íslands yfir þau verkefni sem skráð höfðu verið til þátttöku í ár og völdu þrjú verkefni til að taka þátt í úrslitakeppninni . Eitt þessara verkefna áttu þau Linda María Rögnvaldsdóttir og Þorri Líndal Guðnason nemendur við FVA . Þau urðu í þriðja sæti í keppninni með verkefnið „ Aðgengi ungmenna að tóbaki “ . Landskeppnin fór fram 22. apríl síðastliðinn í húsakynnum Háskóla Íslands . „ Verkefnin þrjú sem kepptu til úrslita voru öll stórglæsilegt og greinilegt að mikil vinna lá þeim að baki , “ segir á heimasíðu keppninnar ( ungirvisindamenn.hi.is ) . Keppnir ungra vísindamanna eru haldnar víðs vegar um Evrópu . Þátttakendur eru ungt fólk á aldrinum 15 – 20 ára . Þau sem bera sigur úr býtum í hverri keppni öðlast síðan þátttökurétt í Evrópukeppni ungra vísindamanna . Markmið keppnanna er að efla hæfni ungs fólks til að vinna að rannsóknaverkefnum og stuðla að auknu frumkvæði og sjálfstæðum vinnubrögðum nemenda .